rejauldu/bengali-wikipedia huggingface dataset:
থাম্ব|বিভিন্ন শ্রেণীর সফ্টওয়্যার বর্ণনা করে ডায়াগ্রাম সফটওয়্যার বিষয়শ্রেণী বলতে সফটওয়্যারের দল বা শ্রেণীকে বুঝায়। এটা সফটওয়্যারকে একক ভাবে প্রতিটি প্যাকেজ বুঝার পরিবর্তে এ বিষয়শ্রেণী সমূহের আলোকে বুঝতে সাহায্য করে। ভিন্ন ভিন্ন শ্রেণিবিন্যাস পদ্ধতি সফটওয়্যারের ভিন্ন ভিন্ন দৃষ্টিভঙ্গি বিবেচনায় করা হয়।  শ্রেণীবদ্ধকরণ পন্থা ক্রিয়া কম্পিউটার সফটওয়্যারকে সাধারণ ক্রিয়া, ধরন, ব্যবহার ক্ষেত্রের উপর ভিত্তি করে বিভিন্ন ভাগে ভাগ করা যায়। এ হলো তিনটি বৃহৎ শ্রেণিবিন্যাস   অ্যাপলিকেশন সফটওয়্যার হলো প্রোগ্রামিং কর্মের জন্যে কম্পিউটার প্রোগ্রামের সাধারণ উপাধি। অ্যাপলিকেশন সাধারণ উদ্দেশ্যে (ওয়েব ব্রাউজার, ইত্যাদি) অথবা বিশেষ উদ্দেশ্যের (হিসাববিজ্ঞান, গ্রাফিক ডিজাইন সফটওয়্যার ইত্যাদি) হতে পারে। অ্যাপলিকেশন সফটওয়্যার সিস্টেম সফটওয়্যারের বিপরীত।  সিস্টেম সফটওয়্যার হলো কম্পিউটার সিস্টেম শুরু বা চালাতে ব্যবহৃত প্রোগ্রামকে বুঝাতে ব্যবহৃত শ্রেণীগত শব্দগুচ্ছ।   কম্পিউটার প্রোগ্রামিং সরঞ্জাম, যেমন কম্পাইলার ও লিঙ্কার কম্পিউটার প্রোগ্রাম সোর্স কোড ও লাইব্রেরি র‍্যামে অনুবাদ ও সমন্বয় করতে ব্যবহৃত হয়।  স্বত্ত্বাধিকার অবস্থা গ্নু প্রকল্প স্বত্ত্বাধিকার অবস্থা বিবেচনা করে সফটওয়্যারকে এভাবে শ্রেণীবদ্ধ করে: ফ্রি সফটওয়্যার ও মালিকানাধীন সফটওয়্যার। এছাড়াও সফটওয়্যারকে স্বত্ত্বাধিকার বিবেচনায় নানাভাবে বিভক্ত করা যায় যেমন- ওপেন-সোর্স সফটওয়্যার, পাবলিক ডোমেইন সফটওয়্যার, কপিলেফটকৃত সফটওয়্যার, শিথিল অনুমতিসূচক নিবন্ধিত সফটওয়্যার, গ্নু জেনারেল পাবলিক লাইসেন্সের অধীনে নিবন্ধিত সফটওয়্যার, গ্নু অপারেটিং সিস্টেম, মালিকানাধীন সফটওয়্যার, ফ্রিওয়্যার, শেয়ারওয়্যার, ব্যক্তিগত সফটওয়্যার, বাণিজ্যিক সফটওয়্যার ইত্যাদি।  ফ্রি সফটওয়্যার ফ্রি সফটওয়্যার হলো এমন সফটওয়্যার যাতে ব্যবহারকারীকে তা ব্যবহারের, অধ্যয়নের বা পরিবর্তনের পূর্ণ স্বাধীনতা দান করা হয়। ব্যাপক অর্থে এর মানে হচ্ছে সোর্স কোড উন্মুক্ত করে দেয়া। ফ্রি সফটওয়্যারের অর্থ মানে এ নয় এটি ব্যবহারে কোন অর্থ প্রদান করতে হবে না, এটি মূল্যযুক্ত বা বিনামূল্যের দুটোই হতে পারে। গ্নু/লিনাক্স অপারেটিং সিস্টেমসমূ হলো ফ্রি সফটওয়্যার।  ওপেন সোর্স সফটওয়্যার ওপেন সোর্স সফটওয়্যার হলো এমন সফটওয়্যার যার সোর্স কোড নির্দিষ্ট ওপেন সোর্স লাইসেন্সের অধীনে সবার জন্যে উন্মুক্ত করে দেয়া হয়। এটি ফ্রি সফটওয়্যারেরই একটি অন্য প্রতিশব্দ। যদিও ফ্রি সফটওয়্যার শব্দগুচ্ছ ব্যবহারকারীরা দুটোকে আলাদা করতে চান, সংজ্ঞা অনুযায়ী দুটো একই বস্তু।  মালিকানাধীন সফটওয়্যার মালিকানাধীন সফটওয়্যার ক্লোজড সোর্স সফটওয়্যার নামেও পরিচিত। এরা হচ্ছে ফ্রি নয় এমন সফটওয়্যার, যার সোর্স কোড ব্যবহারকারী থেকে লুকিয়ে রাখা হয়, অর্থাৎ ব্যবহারকারীকে দেখতে দেয়া হয় না। স্বত্ত্বাধিকার ও পেটেন্ট রক্ষায় এর মূল উদ্দেশ্য।  তথ্যসূত্র  বহিঃসংযোগ  বিষয়শ্রেণী:সফটওয়্যার বিষয়শ্রেণী:ধরন অনুযায়ী সফটওয়্যার
230px|Shipka Pass in winterShipka Pass is a scenic mountain pass through Stara Planina in Bulgaria. It is crossed by a road, which runs from Ruse on the Danube River to Stara Zagora and then on to Edirne in Turkey. The maximum altitude of the pass is 1,150 m (3,820 ft). During the Russo-Turkish War, 1877-1878, Shipka Pass was the scene of a series of conflicts collectively named the Battle of Shipka Pass.  Photo credit: Psy guy Archive - More featured pictures...
বালুরঘাট  উচ্চ বিদ্যালয় হল একটি উচ্চ মাধ্যমিক বিদ্যালয় যা পশ্চিমবঙ্গের দক্ষিণ দিনাজপুর জেলার বালুরঘাট পৌরসভার ১১ নং ওয়ার্ড-এ অবস্থিত। বিদ্যালয়টি ১৯০৭ সালে প্রতিষ্ঠিত হয়।   তথ্যসূত্র   বিষয়শ্রেণী:১৯০৭-এ ভারতে প্রতিষ্ঠিত বিষয়শ্রেণী:১৯০৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
নাম-ম্খা'-ত্শে-দ্বাং-ম্ছোগ-গ্রুব () (জন্ম-১৭৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।   সংক্ষিপ্ত জীবনী  নাম-ম্খা'-ত্শে-দ্বাং-ম্ছোগ-গ্রুব ১৭৪৪ খ্রিষ্টাব্দে উত্তর-পূর্ব দের্গে অঞ্চলের য়িদ-লুংস () নামক স্থানে জন্মগ্রহণ করেন। তার পিতা ত্সোং-দ্পোন-ত্শে-র্গ্যাল () একজন ব্যবসায়ী ছিলেন। তার মাতার নাম ছিল ত্শে-রিং-গ্রোল-মা ()। জন্মের পর তার নাম রাখা হয় ম্গোন-পো-দোন-গ্রুব ()। পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের তত্ত্বাবধানে তিনি এই বিহারে শিক্ষালাভ করেন। এই বিহারে ব্শেস-গ্ন্যান-ব্স্তান-'দ্জিন () নামক এক ভিক্ষুর নিকট তিনি ব্যাকরণ, কাব্যশাস্ত্র, জ্যোতিষশাস্ত্র ও জ্যোতির্বিদ্যা সম্বন্ধে শিক্ষালাভ করেন। ১৭৫৬ খ্রিষ্টাব্দে তিনি মধ্য তিব্বত যাত্রা করে পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামার নিকট বজ্রকীলয় সম্বন্ধে শিক্ষালাভ করেন। এছাড়া দ্পা'-বো-লাস-রাব-র্ত্সাল (), 'বার-ব্লা-ব্ক্রা-শিস-র্গ্যা-ম্ত্শো (), 'গ্যুর-মেদ-কুন-ব্জাং-র্নাম-র্গ্যাল ( নামক দ্বিতীয় ঝে-ছেন-রাব-'ব্যাম্স () উপাধিধারী লামা তার উল্লেখযোগ্য শিক্ষক ছিলেন। ন্যি-স্প্রুল-কুন-ব্জাং-থেগ-ম্ছোগ-র্গ্যা-ম্ত্শো () নামক এক বৌদ্ধ লামা তাকে ভিক্ষুর শপথ প্রদান করেন। ১৭৯২ খ্রিষ্টাব্দে তিনি র্দ্জোগ্স-ছেন বৌদ্ধবিহারের ষষ্ঠ প্রধানের দায়িত্ব গ্রহণ করেন। এই সময় তিনি জ্লা-স্তোদ-য়াং-শার () নামক স্থানে ব্ক্রা-শিস-র্তেন-ছাগ্স ) বৌদ্ধবিহার স্থাপন করেন।  তথ্যসূত্র  বিষয়শ্রেণী:১৭৪৪-এ জন্ম বিষয়শ্রেণী:ন্যিংমা
চর লরেন্স বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।   অবস্থান ও সীমানা  কমলনগর উপজেলার সর্ব-উত্তরে চর লরেন্স ইউনিয়নের অবস্থান। এ ইউনিয়নের দক্ষিণে চর কালকিনি ইউনিয়ন ও চর মার্টিন ইউনিয়ন, পূর্বে তোরাবগঞ্জ ইউনিয়ন, উত্তরে লক্ষ্মীপুর সদর উপজেলার ভবানীগঞ্জ ইউনিয়ন ও চর রমণীমোহন ইউনিয়ন এবং পশ্চিমে লক্ষ্মীপুর সদর উপজেলার চর রমণীমোহন ইউনিয়ন অবস্থিত।   প্রশাসনিক কাঠামো  চর লরেন্স ইউনিয়ন কমলনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   আরও দেখুন   কমলনগর উপজেলা  কমলনগর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:কমলনগর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
থাম্ব|পাঁচজন নামকরা রাষ্ট্রপতি। রাষ্ট্রপতি বা প্রেসিডেন্ট () নেতৃস্থানীয় ব্যক্তি হিসেবে স্বাধীন দেশের প্রধানরূপে নির্বাচিত কিংবা মনোনীত হয়ে শাসন কার্যে অংশগ্রহণ করেন।  উৎপত্তিগতভাবে নেতৃত্বে আসীন হয়ে যিনি সভাপতিত্ব করেন তিনিই প্রেসিডেন্ট বা সভাপতি। ল্যাটিন শব্দ প্রেইজেস থেকে প্রেসিডেন্ট শব্দে অনুষ্ঠান বা সভা পরিচালনা করেন তিনি প্রেসিডেন্ট হিসেবে চিহ্নিত। প্রেসিডেন্ট শব্দটি অনেক সময় কোন সংস্থা, প্রতিষ্ঠান, শ্রমিক সংঘ, বিশ্ববিদ্যালয়েও ব্যবহার করা হয়। কিন্তু বর্তমানে বিশ্বের অধিকাংশ দেশের রাষ্ট্রপ্রধানগণকে সম্মানজনক পদবীরূপে রাষ্ট্রপতি বলা হয়। সচরাচর অত্যন্ত জনপ্রিয় ব্যক্তিত্বগণই নির্বাচনের মাধ্যমে কিংবা সাংবিধানিক গঠনতন্ত্র মোতাবেক প্রেসিডেন্ট হিসেবে মনোনীত হন।   রাষ্ট্রপতি শাসনব্যবস্থা  সাধারণত বিশ্বের গণতান্ত্রিক দেশগুলোর সরকার ব্যবস্থায় রাষ্ট্রপতি নির্দিষ্ট সময়ের জন্য নির্বাচিত হয়ে থাকেন কিংবা মনোনীত হয়ে থাকেন। কখনো কখনোবা তিনি পুনরায় নির্বাচিত বা মনোনীত হতে পারেন। পরবর্তীতে শপথগ্রহণপূর্বক নিজ দায়িত্ব পালনে সচেষ্ট থাকেন তিনি। তিনি ব্যাপক ক্ষমতার অধিকারী হয়ে থাকেন। প্রধানমন্ত্রী কিংবা সরকার ভেঙে দিতে পারেন, যুদ্ধ ঘোষণা করতে পারেন, সংবিধানের উপর ভেটো প্রয়োগ করারও অধিকারী তিনি। অনেক দেশেই একজন প্রেসিডেন্ট দেশের সামরিক বাহিনীর  প্রধান হয়ে থাকেন। তবে সব ক্ষেত্রেই তার এ ক্ষমতা সরকারের গঠনতন্ত্রের উপর নির্ভরশীল।  রাষ্ট্রপতিশাসিত সরকার ব্যবস্থায় একজন প্রেসিডেন্ট রাষ্ট্রপ্রধান এবং সরকার প্রধান - উভয়ই হয়ে থাকেন। তিনি সরাসরি সরকারের বিভিন্ন শাখার প্রধান নির্বাহী।  মার্কিন যুক্তরাষ্ট্রে ইলেক্টোরাল কলেজে ভোটারদের পছন্দের মাধ্যমে রাষ্ট্রপতি পরোক্ষভাবে নির্বাচিত হন। যুক্তরাষ্ট্রের অঙ্গরাজ্যসমূহে ভোটারদের পছন্দসই প্রার্থী বা ইলেক্টরের জয়লাভের উপর রাষ্ট্রপতি নির্বাচিত হয়ে থাকেন। তবে প্রাপ্ত সর্বোচ্চ মোট ভোট প্রাপ্তির উপর প্রেসিডেন্টের নির্বাচন নির্ভরশীল নয় যা ১৮২৪, ১৮৭৬, ১৮৮৮ এবং ২০০০ এবং ২০১৬ সালের নির্বাচনের ফলাফলে প্রভাব ফেলেছিল।  ব্রাজিলের রাষ্ট্রপতি সরাসরি নির্বাচনের মাধ্যমে চার বছরের জন্য ক্ষমতাপ্রাপ্ত হন। তাকে মোট বৈধ ভোটের ৫০% পেতে হয়। যদি কোন প্রার্থী প্রয়োজনীয় ভোট প্রাপ্তিতে ব্যর্থ হন, তাহলে শীর্ষস্থানীয় দু'জন প্রার্থীকে পুনরায় নির্বাচনে  অংশ নিতে হয় ও সর্বোচ্চ ভোটের মাধ্যমে নির্বাচিত হন। একাধারে দু'বারের বেশি মেয়াদে তিনি নির্বাচিত হতে পারবেন না। তবে, মেয়াদ সংখ্যার কোন সীমারেখা নেই। দক্ষিণ আমেরিকার অনেক দেশ, মধ্য আমেরিকা এবং আফ্রিকার দেশগুলো এ পদ্ধতি অবলম্বন করে থাকে।   সংসদীয় গণতন্ত্র  সংসদীয় পদ্ধতিতে রাষ্ট্রপতির পদ শুধু আনুষ্ঠানিকতায় পরিপূর্ণ। এখানে তিনি নামেমাত্র রাষ্ট্রের প্রধান হয়ে থাকেন যা সরকারের প্রধান হিসেবে প্রধানমন্ত্রী ও তার দলীয় সংসদ সদস্য কর্তৃক মনোনীত হন তিনি। বাংলাদেশ, ভারত, পাকিস্তান, ইসরায়েল,  মাল্টা, ইতালি,  হাঙ্গেরী, জার্মানি, গ্রিস প্রভৃতি দেশসমূহে এ ব্যবস্থায় রাষ্ট্রপতি মনোনীত করা হয়। অপরদিকে পোল্যান্ড, আইসল্যান্ড,আয়ারল্যান্ড প্রভৃতি দেশগুলোতে প্রত্যক্ষ ভোটে রাষ্ট্রপতি নির্বাচিত হন।    তথ্যসূত্র   বিষয়শ্রেণী:রাষ্ট্রপতি বিষয়শ্রেণী:রাষ্ট্রপ্রধান বিষয়শ্রেণী:প্রধান নির্বাহী বিষয়শ্রেণী:সরকার ব্যবস্থা বিষয়শ্রেণী:উপাধি বিষয়শ্রেণী:কর্তৃত্বমূলক পদ বিষয়শ্রেণী:ইংরেজি শব্দ
এই টেমপ্লেটটি কোনো আলাপ পাতায় ব্যবহারকারীদের উল্লেখ করতে বা প্রত্যুত্তর করতে ব্যবহৃত হয়। এই টেমপ্লেটে যে ব্যবহারকারীদের নাম উল্লেখ করে স্বাক্ষরসহ মন্তব্য যোগ করবেন, তারা একটি বিজ্ঞপ্তি পাবেন যে, আপনি তাদেরকে অমুক পাতায় আপনার মন্তব্যে উল্লেখ করেছেন। আইপি ব্যবহারকারীদের উল্লেখ করলে তারা বিজ্ঞপ্তি পাবে না।   ব্যবহার  {{প্রত্যুত্তর|ব্যবহারকারী নাম}} বার্তা বা মন্তব্য ~~~~   এই টেমপ্লেটটি যোগ করার পর ~~~~ যোগ করে স্বাক্ষর করতে হবে। নাহলে যাকে উল্লেখ করছেন তিনি বিজ্ঞপ্তি পাবেন না।    একাধিক ব্যবহারকারীর ক্ষেত্রে, {{প্রত্যুত্তর|ব্যবহারকারী নাম ১|ব্যবহারকারী নাম ২|ব্যবহারকারী নাম ৩|......}} বার্তা বা মন্তব্য ~~~~   একটি সম্পাদনায় সর্বোচ্চ ৫০ জনকে উল্লেখ করা যাবে, এর বেশি উল্লেখ করলে কেউ বিজ্ঞপ্তি পাবে না, এমনকি আপনি যদি একই সম্পাদনায় দুইবার {{প্রত্যুত্তর}} ব্যবহার করেনও।   20px|link= চিহ্নের পরিবর্তে অন্য চিহ্ন যেমন @ ব্যবহার করতে চাইলে  যুক্ত করতে পারেন।   কারও ডাকনাম ব্যবহার করতে চাইলে  ব্যবহার করতে পারেন, যেখানে X একটি সংখ্যা। এভাবে, {{প্রত্যুত্তর|ব্যবহারকারী নাম ১|ব্যবহারকারী নাম ২|label1=ব্যবহারকারী ১ এর ডাকনাম|label2=ব্যবহারকারী ২ এর ডাকনাম}} বার্তা বা মন্তব্য ~~~~   আরও দেখুন    বিষয়শ্রেণী:ব্যবহারকারীর নাম অভ্যন্তরীণ সংযোগ টেমপ্লেট
এইচ এন আশিকুর রহমান (জন্মঃ ১১ ডিসেম্বর ১৯৪১) বাংলাদেশের রংপুর জেলার রাজনীতিবিদ ও শিল্পপতি। তিনি রংপুর-৫ আসনের সাবেক সংসদ সদস্য এবং বাংলাদেশ আওয়ামী লীগের কেন্দ্রীয় কমিটির কোষাধ্যক্ষ।এছাড়াও তিনি মেঘনা ব্যাংকের প্রধান ব্যক্তি(চেয়ারম্যান)   জন্ম ও শিক্ষাজীবন  এইচ এন আশিকুর রহমান ১১ ডিসেম্বর ১৯৪১ সালে তার পৈতৃক বাড়ি রংপুর জেলার মিঠাপুকুর উপজেলার ফরিদপুর গ্রামে জন্মগ্রহণ করেন। তিনি স্নাতকোত্তর ডিগ্রি অর্জন করেছেন।  তার স্ত্রী রেহানা হক। তার শ্বশুর মোহাম্মদ আবদুল হক সাবেক মন্ত্রী, সাবেক সংসদ সদস্য ও পুলিশের সাবেক আইজিপি। তার ছেলে রাশেক রহমান আওয়ামী লীগের উপকমিটির সহসম্পাদক।   কর্মজীবন  এইচ এন আশিকুর রহমান ১৯৭১ সালে টাঙ্গাইলের অতিরিক্ত ডিসি ছিলেন।   রাজনৈতিক জীবন  পেশায় ব্যবসায়ী এইচ এন আশিকুর রহমান বাংলাদেশ আওয়ামী লীগের রাজনীতির সঙ্গে সক্রিয় ভাবে যুক্ত আছেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে রংপুর-৫ আসন থেকে সংসদ সদস্য নির্বাচিত হন। এর পর সপ্তম জাতীয় সংসদ নির্বাচনে হুসেইন মুহাম্মদ এরশাদ রংপুর-৫ আসনে জয়ী হয়ে আসনটি ছেড়ে দিলে সেপ্টেম্বর ১৯৯৬ সালের উপ-নির্বাচন তিনি বাংলাদেশ আওয়ামী লীগের প্রার্থী হিসেবে পুনরায় সংসদ সদস্য নির্বাচিত হন।  ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রংপুর-৫ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:তৃতীয় জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:রংপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ
thumb|ওয়াশিংটন ডি.সি.-তে অবস্থিত এনইএ সদরদপ্তর  ন্যাশনাল এডুকেশন অ্যাসোসিয়েশন () বা এনইএ (NEA) হচ্ছে যুক্তরাষ্ট্রের পেশাজীবীদের সর্ববৃহৎ ট্রেড ইউনিয়ন।http://www.nea.org এই সংগঠনটি যেসকল গোষ্ঠীর প্রতিনিধিত্ব করে তার মধ্যে আছে, পাবলিক বিদ্যালয়ের শিক্ষক, কলেজের শিক্ষক, বিশ্ববিদ্যালয়ের শিক্ষক, শিক্ষা প্রতিষ্ঠানগুলোর অনুষদ ও বিভাগের কর্মকর্তা-কর্মচারী, অবসরপ্রাপ্ত শিক্ষক, এবং যেসকল ছাত্র যা শিক্ষক হতে যাচ্ছেন। এনইএ-এর সর্বমোট সদস্য সংখ্যা প্রায় ৩২ লক্ষ এবং এর সদর দপ্তর অবস্থিত যুক্তরাষ্ট্রের রাজধানী ওয়াশিংটন ডি.সি.-তে। যুক্তরাষ্ট্রের সবগুলো অঙ্গরাজ্যে এর একাধিক অ্যাফিলিয়েটেড প্রতিষ্ঠান রয়েছে, এবং দেশজুড়ে ১৪,০০০-এরও বেশি গোষ্ঠী এর সাথে সম্পৃক্ত। এই প্রতিষ্ঠানের মোট কর্মজীবির সংখ্যা ৫৫০ জনেরও বেশি এবং ২০০৬-২০০৭ অর্থবছরে প্রতিষ্ঠানটির বাজেট ছিলো প্রায় ৩০.৭ কোটি মার্কিন ডলার। বর্তমানে এই প্রতিষ্ঠানটির প্রধান বা প্রেসিডেন্ট পদে রয়েছেন ডেনিস ভ্যান রোকেল। যুক্তরাষ্ট্রের কয়েকটি অঙ্গরাজ্যে প্রতিষ্ঠানটি ইনকর্পোরেশন বা কর্পোরেশন হিসেবে নিবন্ধিত, যদিও বেশিরভাগ অঙ্গরাজ্যে এটি ট্রেড ইউনিয়ন বা শ্রমিক সংঘ হিসেবেই নিবন্ধিত। সেই সাথে এটি শিক্ষকদের আন্তর্জাতিক ট্রেড ইউনিয়ন এডুকেশন ইন্টারন্যাশনালের সদস্য। এটির ওয়েবসাইটে এনইএ "পেশাদার কর্মীদের সংগঠন" (professional employee organization) হিসেবে উল্লেখ থাকলেও যুক্তরাষ্ট্রে এবং সমালোচকদের দৃষ্টিতে এটি একটি ট্রেড ইউনিয়ন।   তথসূত্র    বহিঃসংযোগ   National Education Association Web site  NEA Fund for Children and the Public   "National Education Association." Infoplease. Based on Columbia Electronic Encyclopedia, 6th ed., 2007.  NEA Accountability Project. Landmark Legal Foundation. No date.  Mike Antonucci's education blog   Learning for a Cause , non-profit Canadian educational organization promoting the arts in education.  American Federation of Teachers Web site  One Hat for Labor? by David Moberg, The Nation, April 29 2009  বিষয়শ্রেণী:১৮৫৭-এ প্রতিষ্ঠিত
উদ্যোক্তা () হলেন সেই ব্যক্তি বা প্রতিষ্ঠান, যারা নতুন ব্যবসা বা উদ্যোগ গড়ে তুলেন এবং এর জন্য ঝুঁকি গ্রহণ করেন। উদ্যোক্তারা সাধারণত সৃজনশীল ধারণা, প্রযুক্তি, আর্থিক মূলধন ও বাজার ব্যবস্থার সমন্বয়ে অর্থনৈতিক মূল্য সৃষ্টি করে থাকেন।   সংজ্ঞা  Global Entrepreneurship Monitor (GEM) অনুসারে, উদ্যোক্তা হল “নতুন ব্যবসা বা উদ্যোগ গড়ে তোলার যেকোনো প্রচেষ্টা”, যা হতে পারে স্ব-নিযুক্তি, নতুন কোম্পানি প্রতিষ্ঠা, বা বিদ্যমান ব্যবসার সম্প্রসারণ।  অর্থনৈতিক চিন্তাবিদ রিচার্ড ক্যান্টিলন ১৮শ শতাব্দীতে উদ্যোক্তাকে ‘অবিশ্বাস্য মূল্যে পণ্য কেনা ও বিক্রি করে ঝুঁকি গ্রহণকারী’ ব্যক্তি হিসেবে সংজ্ঞায়িত করেন।   পরে জে.বি. সেয় উদ্যোক্তাকে উৎপাদনের উপকরণ একত্রিতকারী সংগঠক হিসেবে উল্লেখ করেন।   জোসেফ শুম্পিটার উদ্যোক্তাকে উদ্ভাবন-নির্ভর অর্থনৈতিক পরিবর্তনের চালিকাশক্তি হিসেবে ব্যাখ্যা করেন।   ইতিহাস   ১৮শ শতাব্দী — রিচার্ড ক্যান্টিলন প্রথমবার উদ্যোক্তাকে অর্থনৈতিক চিন্তায় উল্লেখ করেন এবং ঝুঁকি গ্রহণকারীর ভূমিকা আলোকপাত করেন।    ১৯শ শতাব্দী — জে.বি. সেয় উদ্যোক্তাকে উৎপাদনের উপকরণ একত্রিতকারী হিসেবে চিহ্নিত করেন।    ২০শ শতাব্দী — জোসেফ শুম্পিটার উদ্যোক্তাকে উদ্ভাবনের মাধ্যমে ‘‘সৃজনশীল ধ্বংস’’ (Creative destruction) ঘটিয়ে অর্থনীতিতে বিপ্লব আনার ব্যক্তি হিসেবে বর্ণনা করেন।    বর্তমান যুগ — তথ্যপ্রযুক্তি বিপ্লবের ফলে বিশ্বব্যাপী স্টার্টআপ সংস্কৃতি দ্রুত প্রসারিত হয়েছে। সাম্প্রতিক গবেষণায় দেখা যায়, এশিয়া ও আফ্রিকার উদ্যোক্তা উদ্যোগ দ্রুত বৃদ্ধি পাচ্ছে।   বৈশ্বিক প্রেক্ষাপট  বিশ্বব্যাপী উদ্যোক্তাদের ভূমিকা অর্থনৈতিক প্রবৃদ্ধি, কর্মসংস্থান সৃষ্টি এবং সামাজিক পরিবর্তনে অপরিসীম।   OECD জানিয়েছে যে উদ্যোক্তা ও ক্ষুদ্র-মাঝারি উদ্যোগ (MSMEs) অর্থনৈতিক প্রবৃদ্ধি, উদ্ভাবন এবং কর্মসংস্থানের জন্য অপরিহার্য।    বিশ্বব্যাংক বলছে, উদ্যোক্তা ও উদ্ভাবন প্রতিযোগিতামূলক অর্থনীতির প্রধান ভিত্তি। বিশেষ করে আফ্রিকা ও দক্ষিণ এশিয়ায় তরুণ জনগোষ্ঠীর কর্মসংস্থান সৃষ্টিতে উদ্যোক্তাদের ভূমিকা অপরিহার্য।    বিশ্ব অর্থনৈতিক ফোরাম উল্লেখ করেছে যে, উদীয়মান অর্থনীতিতে উদ্যোক্তারা অর্থনৈতিক রূপান্তরের মূল চালিকা শক্তি।   উপসংহার  উদ্যোক্তারা শুধু ব্যবসায়িক সাফল্যের জন্য নয়, বরং সামগ্রিক সামাজিক-অর্থনৈতিক পরিবর্তনের জন্যও অপরিহার্য। আধুনিক বিশ্বে তারা নতুন কর্মসংস্থান সৃষ্টি করছে, প্রযুক্তি বিস্তার করছে এবং টেকসই উন্নয়ন লক্ষ্যমাত্রা অর্জনে ভূমিকা রাখছে।   আরও দেখুন   উদ্ভাবন    স্টার্টআপ    অর্থনীতি    জোসেফ শুম্পিটার   তথ্যসূত্র   বিষয়শ্রেণী:ব্যবসা বিষয়শ্রেণী:অর্থনীতি বিষয়শ্রেণী:ব্যবসায়িক উদ্যোগ
মুভিজ.কম হচ্ছে ফ্যান্ডাঙ্গো পরিবারের একটি ওয়েবসাইট। এটা ডিজনি থেকে ২০০৮ সালের জুন মাসে আবির্ভূত হয়।Fandango Acquires Movies.com, Los Angeles Times, June 24, 2008Fandango buys Movies.com, The Hollywood Reporter, 6/22/2008 এই ওয়েবসাইটটিতে চলচ্চিত্র, আসন্ন চলচ্চিত্র, এবং থিয়েটার সম্পর্কে তথ্য মেলে। এটা এট দ্য মুভিজ টেলিভিশন শো'য়ের অফসিয়াল ওয়েবসাইটেরও মূল পাতা, যদিও এটার বর্তমানে আলাদা একটি ডোমেইন রয়েছে।  এটি স্টেটলার এন্ড ওয়াল্ড্রফ: ফ্রম দ্য বেলকুনি নামের পুরস্কার-জয়ী একটি ওয়েবশো'রও মূল পাতা ছিল, যা দ্য ম্যাপেটস দ্বারা অভিনীত একটি দ্বি-সপ্তাহিক চলচ্চিত্র পর্যালোচনা ওয়েব অনুষ্ঠান। অন্য একটি ওয়েব অনুষ্ঠান প্রয়াত ব্র্যান্ডন শান্টজ পরিচালনা করতেন এবং একটি কৌতুক চলচ্চিত্র দ্য ডিক্যাপ্রিও কোড, দ্য দা ভিঞ্চি কোডে ব্যঙ্গাত্মক রূপ দিয়েছেন।  তথ্যসূত্র  বহিঃসংযোগ অফসিয়াল ওয়েবসাইট  বিষয়শ্রেণী:চলচ্চিত্র ওয়েবসাইট
সুয়েলিন লিয়ন (; ১০ জুলাই ১৯৪৬ - ২৬ ডিসেম্বর ২০১৯) ছিলেন একজন মার্কিন অভিনেত্রী। তিনি ১৩ বছর বয়সে মডেল হিসেবে বিনোদন জগতে পদার্পণ করেন এবং পরে অভিনেত্রী হিসেবে খ্যাতি অর্জন করেন। তিনি ললিতা (১৯৬২) চলচ্চিত্রে নাম ভূমিকায় অভিনয় করে বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য চলচ্চিত্র হল দ্য নাইট অব দ্য ইগুয়ানা (১৯৬৪), সেভেন উইমেন (১৯৬৬), টনি রোম (১৯৬৭), এবং ইভেল নিভেল (১৯৭১)।  কর্মজীবন লিয়ন ১৪ বছর বয়সে ভ্লাদিমির নাবোকভের ললিতা উপন্যাস অবলম্বনে স্ট্যানলি কুবরিক পরিচালিত ললিতা (১৯৬২) চলচ্চিত্রে নাম ভূমিকা দোলোরেস "ললিতা" হেজ চরিত্রে অভিনয় করেন। তাকে আংশিক ভূমিকার জন্য নির্বাচন করা হয়েছিল, কারণ ভ্লাদিমির নাবোকভের উপন্যাসের ১২ বছর বয়সী ললিতার পরিবর্তে চলচ্চিত্র নির্মাতাকে এই চরিত্রের জন্য আরো বেশি বয়সী কাউকে নিতে হত। কুবরিক হলিউড প্রোডাকশন কোড লঙ্ঘন না করার লক্ষ্যে গল্পে পরিবর্তন নিয়ে আসেন, তবুও এই চলচ্চিত্রটি সে সময়ের অন্যতম বিতর্কিত চলচ্চিত্র ছিল। যাই হোক, লিয়ন এই চলচ্চিত্রের তার কাজের জন্য বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন।  লিয়ন জন হিউস্টনের দ্য নাইট অব দ্য ইগুয়ানা (১৯৬৪) চলচ্চিত্রে কামনা উদ্দীপক কিশোরীর ভূমিকায় অভিনয় করেন। তিনি জন ফোর্ড পরিচালিত সর্বশেষ চলচ্চিত্র সেভেন উইমেন (১৯৬৬) চলচ্চিত্রে একজন মিশনারী চরিত্রে অভিনয় করেন। তাকে টনি রোম (১৯৬৭) চলচ্চিত্রে ফ্রাঙ্ক সিনাত্রার সাথে পার্শ্ব ভূমিকায় এবং ইভেল নিভেল (১৯৭১) চলচ্চিত্রে ইভেল নিভেলের স্ত্রীর ভূমিকায় দেখা যায়।  ব্যক্তিগত জীবন ও মৃত্যু লিয়ন পাঁচবার বিয়ে করেন। তার কন্যা নোনা হ্যারিসন গোমেজ (বিবাহপূর্ব নোনা মেরিল হ্যারিসন) ১৯৭২ সালে লস অ্যাঞ্জেলেসে জন্মগ্রহণ করেন।  লিয়ন ২০১৯ সালের ২৬শে ডিসেম্বর ৭৩ বছর বয়সে ওয়েস্ট হলিউডে মৃত্যুবরণ করেন। তার মৃত্যুর সঠিক কারণ জানা যায়নি, প্রতিবেদনে প্রকাশিত হয় তিনি কিছুদিন যাবত দুর্বল ছিলেন।  তথ্যসূত্র  বহিঃসংযোগ      বিষয়শ্রেণী:১৯৪৬-এ জন্ম বিষয়শ্রেণী:২০১৯-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:আইওয়ার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন পপ গায়িকা বিষয়শ্রেণী:মার্কিন শিশু অভিনেত্রী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:স্পেনে মার্কিন প্রবাসী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন নারী বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
নশিপুর ইউনিয়ন বাংলাদেশের বগুড়া জেলার গাবতলি উপজেলার একটি ইউনিয়ন।  অবস্থান বগুড়া শহর থেকে ১৫.৪ কিলোমিটার দূরে নশিপুর ইউনিয়ন অবস্থিত। Google Maps  যোগাযোগ  বগুড়া শহর থেকে রিক্সা, ভ্যান, সিএনজি, মোটরসাইকেলে করে এই ইউনিয়নে আসা যায়। আয়তন এই ইউনিয়নের মোট আয়তন ৪৩৪৯ একর। ইতিহাস জনসংখ্যা ২০১১ সালের আদমশুমারী অনুযায়ী এই ইউনিয়নের মোট জনসংখ্যা ১৯,৫৫৩জন।  প্রশাসনিক কাঠামো এই ইউনিয়ন ৯টি গ্রামের সমন্বয়ে গঠিত।  শিক্ষা ব্যবস্থা এই ইউনিয়নের সাক্ষরতার হার ২১.৬%  হাট-বাজার  বাগবাড়ী বাজার  জনপ্রতিনিধি ইউনিয়নের বর্তমান চেয়ারম্যান ইঞ্জি. রাজ্জাকুল আমিন রোকন তালুকদার।  পূর্বতন চেয়ারম্যানবৃন্দ  মজিদতুল্লা তালুকদার  জসিম সাকিদার  মোজাম সরকার  জাহানুর হোসেন সরকার  খোরশেদ আলী সাকিদার (১৯৭৩-১৯৮৩)  মাহফুজার রহমান (১৯৮৩-১৯৮৮)  হাবিবুর রহমান (১৯৮৮-১৯৯৮)  নজরুল ইসলাম মিন্টু সাকিদার (১৯৯৯-২০০৯)  জহুরুল ইসলাম সজল (২০১০-২০১১)  জোবাইদুর রহমান গামা  নজরুল ইসলাম মিন্টু সাকিদার   মোঃ রাজ্জাকুল আমিন রোকন তালুকদার ০৫/০১/২০২২  ধর্মীয় উপাসনালয় এই ইউনিয়নে অনেকগুলো মসজিদ ও ৬টি ঈদগাহ রয়েছে।  দর্শনীয় স্থান  সাবেক রাষ্ট্রপতি জিয়াউর রহমানের গ্রামের বাড়ি, বাগবাড়ী গ্রাম খাল ও নদী এই ইউনিয়নে ২টি নদী ও ১টি খাল রয়েছে। উল্লেখযোগ্য ব্যক্তিত্ব  জিয়াউর রহমান - বাংলাদেশের প্রাক্তন রাষ্ট্রপতি ও সেনাপ্রধান।  তথ্যসূত্র
কক্সবাজার জেলা ইনডোর স্টেডিয়াম ২০২২ সালে প্রতিষ্ঠিত বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম।  এটির অবস্থান কক্সবাজার শহরের স্টেডিয়াম সড়ক ও জেলা পরিষদ সড়কের সংযোগে বীরশ্রেষ্ঠ রুহুল আমিন স্টেডিয়ামের উত্তরপশ্চিম কোনে। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নির্মিত ও নিয়ন্ত্রিত। স্থাপনাটি স্থানীয় কক্সবাজার জেলা ক্রীড়া সংস্থার তত্ত্বাবধানে রয়েছে।   ইতিহাস  কক্সবাজার জেলা ক্রীড়া সংস্থা ২০১৬ সালের ১৮ মার্চ জাতীয় ক্রীড়া পরিষদের কাছে ইনডোর স্টেডিয়ামের প্রস্তাব দেয়। কক্সবাজারকে বাংলাদেশের ক্রীড়া পর্যটনের কেন্দ্র হিসেবে অবকাঠামো উন্নয়নের উদ্দেশ্যে ২০১৭ সালের পহেলা মার্চ ইনডোর স্টেডিয়াম নির্মাণের ঘোষণা আসে। একই বছর জুন মাসে জাতীয় ক্রীড়া পরিষদ সম্ভাব্যতা যাচাই শুরু করে। মূল স্টেডিয়ামের পাশে পুরাতন টেনিস কোর্টে পরিষদের তত্ত্বাবধায়নে ২০২১ সালের ৩ মার্চ নির্মাণকাজ শুরু হয়। প্রকল্পের নির্মাণ ব্যয় ছিল  ১৩ কোটি ৫৮ লাখ টাকা।  ২০২২ সালের ৭ ডিসেম্বর অন্যান্য অবকাঠামোর সাথে স্টেডিয়ামটির আনুষ্ঠানিক উদ্বোধন করা হয়।  অবকাঠামো  কক্সবাজার ইনডোর স্টেডিয়াম ব্যাডমিন্টন, বাস্কেটবলসহ অন্যান্য ইনডোর খেলার উপযোগী। ক্রীড়া আয়োজনের স্থানের পাশাপাশি এখানে খেলোয়াড়দের শরীরচর্চার জন্য ব্যায়ামাগার অন্তর্ভুক্ত। স্টেডিয়ামের দর্শক ধারণ ক্ষমতা ৫০০। দর্শকদের বসার গ্যালারি ছাড়াও খেলোয়াড়দের বিশ্রাম,  প্রস্তুতি ও প্রশিক্ষণের জন্য পৃথক কক্ষ স্টেডিয়ামের অন্তর্গত।   ব্যবহার  কক্সবাজার ইনডোর স্টেডিয়াম সক্রিয় হওয়ার পর নিয়মিত কারাতে অনুশীলন জেলা ও জাতীয় পর্যায়ের তায়কোয়ান্দো ও ব্যাডমিন্টন প্রতিযোগিতা হয়।   তথ্যসূত্র   বিষয়শ্রেণী:কক্সবাজার জেলা বিষয়শ্রেণী:বাংলাদেশের স্টেডিয়াম বিষয়শ্রেণী:২০২২-এ বাংলাদেশে প্রতিষ্ঠিত বিষয়শ্রেণী:চট্টগ্রাম বিভাগের ভবন ও স্থাপনা বিষয়শ্রেণী:বাংলাদেশের ইনডোর স্টেডিয়াম বিষয়শ্রেণী:কক্সবাজারের ক্রীড়া অনুষ্ঠানস্থল
মধ্য ইউরোপ কাপ () হল একটি আন্তর্জাতিক ক্রিকেট প্রতিযোগিতা যা চেক প্রজাতন্ত্রের প্রাগ শহরে নিয়মিত খেলা হয়। সাধারণত মধ্য ইউরোপের বিভিন্ন দেশগুলিকে খেলার জন্য আমন্ত্রণ জানানো হয়। ২০১৪ সালে এটি প্রথম ওডিআই ফরম্যাটে খেলা হয়েছিল, পরে ২০১৯ থেকে টি২০আই হয়ে যায়।  পোল্যান্ড ২০১৪ সালে উদ্বোধনী ইভেন্ট জিতেছিল, দুই দল পয়েন্ট নিয়ে টুর্নামেন্ট স্তর শেষ করার পর তাদের হেড টু হেড রেকর্ডের ভিত্তিতে পোল্যান্ড সুইজারল্যান্ডের থেকে এগিয়ে ছিল। পোলিশরা ২০১৫ সালেও শিরোনাম ধরে রেখেছিল। ২০১৬-এর টুর্নামেন্টে শুধুমাত্র তিনটি দল ছিল, যেখানে পোল্যান্ড ছিল না, এবং প্রথমবারের মতো চেকরা জিতেছিল। পোল্যান্ড ২০১৭ সালে ফিরে আসে এবং তৃতীয়বারের মতো টুর্নামেন্ট জিতে নেয়। ২০১৮ সালে সুইজারল্যান্ড তাদের তিনটি ম্যাচের সবকটি জিতে শিরোপা দাবি করে।  ফাইনালে হাঙ্গেরিকে পরাজিত করে চেকরা ২০১৯ সংস্করণ জিতেছে। ২০২০ সংস্করণটি সেপ্টেম্বরে অনুষ্ঠিত হওয়ার কথা ছিল এবং আন্তর্জাতিক ক্রিকেট কাউন্সিল জানুয়ারী ২০১৯ থেকে তার সদস্যদের মধ্যে খেলা সমস্ত যোগ্য ম্যাচের জন্য এই মর্যাদা দেওয়ার পর থেকে এটিই প্রথম আনুষ্ঠানিক টি২০ আন্তর্জাতিক মর্যাদা লাভ করবে। ২০২০ সংস্করণে আগের সংস্করণগুলির মতো আরও দল অন্তর্ভুক্ত করা হবে, যেখানে ছয়টি জাতীয় দল অংশ নিচ্ছে - অস্ট্রিয়া, বেলজিয়াম, হাঙ্গেরি, লুক্সেমবার্গ, মাল্টা এবং স্বাগতিক চেক প্রজাতন্ত্র। যাইহোক, এই অঞ্চলে কোভিড-১৯ মহামারি হওয়ার কারণে ১৪ সেপ্টেম্বর ২০২০ তারিখে টুর্নামেন্টটি বাতিল করা হয়েছিল।  ২০২১ আসরটি প্রাগ শহরে ২১-২৩ মে অনুষ্ঠিত হয়েছিল। চেক প্রজাতন্ত্র, লুক্সেমবার্গ ও অস্ট্রিয়া অংশগ্রহণ করেছিল। মাল্টার অংশগ্রহণ করার কথা থাকলেও কোভিড-১৯ মহামারির জন্য প্রত্যাহার করে। এই আসরটি প্রথমবারের জন্য টি২০ আন্তর্জাতিকের তকমায় ভূষিত হয়েছিল। অস্ট্রিয়া প্রথমবারের জন্য চ্যাম্পিয়ন হয়।  ফলাফল বছরফলাফল তথ্যসূত্র  বিজয়ী রানার্স-আপ  তৃতীয় চতুর্থ  ২০১৪     ২০১৫     ২০১৬    নেই ২০১৭     ২০১৮   চেক ঈগলস    ২০১৯     ২০২১    নেই  ২০২২    নেই  ২০২৩   নেই নেই  দলসমূহের পারফরম্যান্স  তথ্যসূত্র  বিষয়শ্রেণী:ইউরোপে ক্রিকেট বিষয়শ্রেণী:আন্তর্জাতিক ক্রিকেট প্রতিযোগিতা বিষয়শ্রেণী:টুয়েন্টি২০ আন্তর্জাতিক ক্রিকেট প্রতিযোগিতা